AIŠKINAMASIS RAŠTAS

Dėl Molėtų vaikų savarankiško gyvenimo namų teikiamos socialinės globos pertvarkos 2018–2020 metų veiksmų plano suderinimo

**1. Parengto tarybos sprendimo projekto tikslai ir uždaviniai**

2017 m. gruodžio 12 d. Molėtų vaikų savarankiško gyvenimo namai pateikė prašymą Nr. 8-201 „Dėl Molėtų vaikų savarankiško gyvenimo namų teikiamos socialinės globos pertvarkos 2018-2020 metų veiksmų plano patvirtinimo“, kuriame prašo suderinti Molėtų vaikų savarankiško gyvenimo namų teikiamos socialinės globos pertvarkos 2018-2020 metų veiksmų planą.

Įgyvendinant Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų planą, atsižvelgiant į vaiko interesus ir poreikius, reikalinga sudaryti prielaidas vaikui augti biologinėje šeimoje, plėtojant prevencinių ir kompleksinių paslaugų prieinamumą vaikui bei jo biologinei šeimai krizinėse situacijose ar nukentėjus nuo smurto, o netekusiam tėvų globos vaikui – sudarant tinkamas globos (rūpybos) ar įvaikinimo sąlygas, kurios atitiktų geriausius vaiko interesus bei poreikį augti šeimos aplinkoje arba aplinkoje, artimoje šeimai, tinkamai pasirengti savarankiškam gyvenimui šeimoje ir visuomenėje.

Parengto sprendimo projekto tikslas – suderinti Molėtų vaikų savarankiško gyvenimo namų teikiamos socialinės globos pertvarkos 2018-2020 metų veiksmų planą.

**2.** **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis.

Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų planas, patvirtintas Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų plano patvirtinimo“.

Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“, 1 priedo 14.5 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų vaikų savarankiško gyvenimo namai iki 2018 m. sausio 1 d. privalo patvirtini su steigėju suderintą veiklos priemonių planą, todėl, priėmus sprendimą, įstaiga galės įgyvendinti veiksmus, numatytus plane.

Neigiamos pasekmės - nenumatomos.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis bei šaltiniai nurodyti veiksmų plane.

**6.Vykdytojai, įvykdymo terminai**

Molėtų rajono savivaldybės administracija, Molėtų vaikų savarankiško gyvenimo namai.